**Beramās kurināmās koksnes (šķeldas) piegādes**

**LĪGUMS Nr.** xxx

Jūrmalā, 2021.gada xx

**Sabiedrība ar ierobežotu atbildību „Jūrmalas siltums”**, reģ. Nr.42803008058, juridiskā adrese: Slokas iela 47A, Jūrmala, turpmāk saukta „Pircējs”, tās valdes priekšsēdētāja Valda Vītoliņa un valdes locekļa Raita Arntapersonās, kuri rīkojas saskaņā ar statūtiem, no vienas puses, un **xxxxxxx**., tās valdes locekļa xxxx personā, kurš rīkojas saskaņā ar statūtiem, turpmāk šā līguma tekstā saukta „Pārdevējs”, no otras puses, abi kopā un katrs atsevišķi, turpmāk šā līguma tekstā saukti par Pusēm, noslēdz šādu līgumu, turpmāk šā līguma tekstā saukts par Līgumu:

1. Līguma priekšmets
   1. Pārdevējs saskaņā ar pasūtījumu un atbilstoši Tehniskajai specifikācijai (Pielikums Nr.1 Nometņu ielas 21A un Slokas ielas 47A, Jūrmala katlumājās) apņemas piegādāt Pircējam **xxxx m3**+/- 20% beramo kurināmo koksni (šķeldu) (turpmāk šī Līguma tekstā saukta – Prece) tādos apjomos un piegādes termiņos, kādus nosaka Pircējs, lai nodrošinātu Pircēja katlu mājās Nometņu ielā 21A, Slokas ielā 47A, Jūrmalā (turpmāk Objekts) nepārtrauktu darbību,bet Pircējs pieņem un apmaksā Preces piegādi Līgumā noteiktajā kārtībā, apjomā un termiņā. Veicot Preces piegādi, jāveic Preces piegādes transporta svēršana uz svariem.
2. **Līguma cena un norēķinu kārtība**
   1. Puses vienojas, ka samaksa par Pārdevēja piegādāto Preci Pircējam tiks veikta atbilstoši šķeldas piegādāto ber/m3 daudzumam. **Viena** **ber/m3 cena bez pievienotās vērtības nodokļa ir EUR xx(**0 euro, 0 euro centi), ja tās kvalitāte atbilst Pircēja noteiktām prasībām saskaņā ar Pielikumu Nr.1 Nometņu ielas 21A un Slokas ielas 47A, Jūrmala katlumājām. Pārdevējs ir tiesīgs piegādāt Pircējam beramo kurināmo koksni (šķeldu) par zemāku cenu, iepriekš rakstveidā informējot Pircēju.
   2. Līguma cenā ir ietvertas izmaksas, kas saistītas ar Preces iepakojumu, visiem transporta izdevumiem, piegādi, nodokļiem.
   3. Pircējs par kalendārajā mēnesī Līguma 1.1.punktā norādītajā Preču piegādes adresē piegādāto šķeldu, samaksā Pārdevējam 15 (piecpadsmit) kalendāro dienu laikā pēc pavadzīmes – rēķina parakstīšanas, veicot pārskaitījumu uz Pārdevēja bankas kontu, kas norādīts Līgumā.
   4. Pircējs apņemas atzīt elektroniski iesūtītos Pārdevēja rēķinus pa elektronisko pastu ar tādu pašu juridisko spēku kā tos rēķinus, kas nosūtīti pa pastu drukātā formātā, ja tie atbilst likuma Par grāmatvedību 7. un 7.1 pantā noteiktajām prasībām. Rēķins, ko nosūtījis Pārdevējs pa elektronisko pastu, tiek uzskatīts par derīgu bez Pārdevēja atbildīgās personas paraksta. Uz šī Līguma parakstīšanas brīdi Pircējs apstiprina, ka Pārdevēja sūtītos rēķinus vēlas saņemt uz šādu elektroniskā pasta adresi: [info@jurmalassiltums.lv](mailto:info@jurmalassiltums.lv) . Ja Pircējs vēlas mainīt norādīto elektroniskā pasta adresi, Pircēja atbildīgā persona nosūta Pārdevēja tiešajai kontaktpersonai elektroniskā pasta vēstuli ar jauno elektroniskā pasta adresi.
   5. Par PVN likmes pareizu piemērošanu Precei un tās nomaksas kārtību atbildīgs Pārdevējs (atlīdzības saņēmējs).
3. **Līguma izpildes nodrošinājums**
   1. Pārdevējam pirms pirmās Preces piegādes uzsākšanas ir jāiesniedz Pircējam Līguma izpildes nodrošinājums 5% apmērā no Līguma cenas no visas Līguma termiņa perioda kopsummas. Līguma izpildes nodrošinājumam ir jābūt bankas garantijai, ko izdevusi Pircējam pieņemama labas reputācijas banka. Līguma izpildes nodrošinājumam ir jābūt iepriekš saskaņotam ar Pircēju un jāsatur garantētāja saistība segt līgumsodu un visus Pircējam nodarītos zaudējumus, kā arī izdevumus par šķeldas piegādātāja piegādāto šķeldu Objektam (gan piegādes, gan pašas šķeldas izmaksas) šī Līguma 7.1.punktā noteiktajā gadījumā.
   2. Līguma izpildes nodrošinājums stājas spēkā ar tā iesniegšanas brīdi un paliek spēkā divas (2) nedēļas pēc pēdējās Preces piegādes šī Līguma ietvaros.
4. **Līguma darbības termiņš**
   1. Līgums stājas spēkā 2021.gada xxx un ir spēkā līdz 2022.gada 30.aprīlim ieskaitot. Līguma parakstīšanas datums tiek norādīts Līguma pirmās lapas augšējā labajā stūrī.
   2. Pusēm ir tiesības izbeigt Līguma darbību, savstarpēji vienojoties, 30 (trīsdesmit) dienas iepriekš rakstiski paziņojot par to. Šādā gadījumā Līguma darbība tiek uzskatīta par izbeigtu arbrīdi, kad Puses parakstījušas vienošanos par līgumsaistību izbeigšanu un savstarpējo norēķinu pilnīgu izpildi.
   3. Pircējam ir tiesības vienpersonīgi atkāpties no Līguma un Līgumu vienpusēji izbeigt, rakstiski informējot par to Pārdevēju un neizmaksājot nekādu kompensāciju par Līguma pirmstermiņa izbeigšanu:
      1. Ja Pārdevējs atkārtoti (otrreiz) ir kavējis Preces piegādes izpildi, kavējums ir pārsniedzis 3 dienas un Pircējs par to ik reizi ir rakstveidā (elektroniski) brīdinājis Pārdevēju. Šajā gadījumā Pārdevējs līdz Līguma pirmstermiņa izbeigšanai uzrēķināto līgumsoda summu pēc Pircēja pieprasījuma iemaksā Pircēja norēķinu kontā tā noteiktajos termiņos.
      2. Ja Pārdevējs atkārtoti (otrreiz) piegādājis Tehniskajai specifikācijai (Pielikums Nr.1) neatbilstošu, nekvalitatīvu Preci un Pircējs par to ir informējis Pārdevēju rakstveidā.
   4. Iestājoties Līguma 4.3.punktā minētajiem apstākļiem ar Pircēja paziņojuma par Līguma pirmstermiņa izbeigšanas dienu automātiski tiek anulēti Pircēja izdarītie, bet Pārdevēja vēl neizpildītie pirkšanas pasūtījumi, taču Pircējam ir pienākums norēķināties ar Pārdevēju par jau saņemto kvalitatīvo Preci.
   5. Pārdevējam ir tiesības vienpersonīgi atkāpties no Līguma un Līgumu izbeigt, rakstiski informējot par to, ja Pircējs kavē samaksas termiņu par piegādāto Preci ilgāk kā 35 dienas.
5. **Preces piegādes kārtība**
   1. Pircējs veic pasūtījumu par preces piegādi katrai nākamajai nedēļai, nosūtot pasūtījumu uz Pārdevēja norādīto e-pastu, līdz tekošās nedēļas piektdienas pulksten 12:00.
   2. Pārdevēja pienākums ir pēc Pircēja pilnvarotās personas pasūtījuma, darbadienās no plkst. 9:00 līdz plkst. 17:00, brīvdienās no plkst. 9:00 līdz 15:00, piegādāt Pircējam Preci Līgumā un Pircēja pilnvarotās personas pasūtījumā noteiktajā kārtībā, apjomā un termiņos. Ja rodas neparedzēti apstākļi Pušu pilnvarotajām personām, iepriekš vienojoties, noteiktajā kārtībā (Līguma 7.punkts) ir iespēja piegādāt Preci ārpus šajā punktā norādītā laika.
   3. Preci (tās daļas) piegādi Pušu pilnvarotās personas (Līguma 8.punkts) apliecina, parakstot preču pavadzīmi - rēķinu.
   4. Līdz Preces nodošanai Pircējam visus ar Preci saistītos riskus uzņemas Pārdevējs.
   5. Pārdevējs piegādā Pircējam Preci atsevišķu daļu veidā no Līguma noslēgšanas dienas līdz Līgumā noteiktajam Līguma darbības beigu datumam.
6. **Piegādātās preces trūkumu novēršana**
   1. Pircēja pilnvarotā persona, konstatējot saņemtās Preces neatbilstību spēkā esošajiem normatīvajiem aktiem un/ vai šajā Līgumā noteiktajām prasībām, nosūta Preci atpakaļ Pārdevējam, visas izmaksas ar Preces atgriešanu sedz Pārdevējs.
   2. Ja Pircējs nav izteicis pretenzijas vienas nedēļas laikā pēc piegādes, uzskatāms, ka piegādātā Prece atbilst Iepirkumā un pasūtījumā noteiktajām prasībām.
7. **Pušu saistības un Līgumsods**
   1. Puses viena pret otru ir mantiski atbildīgas par Līgumā noteikto saistību neizpildi vai nepienācīgu izpildi, kā arī par otrai Pusei radītiem zaudējumiem atbilstoši Līguma noteikumiem un normatīvajiem aktiem.
   2. Gadījumā, ja Pārdevējs nav nodrošinājis nepieciešamās Preces piegādi apjomā un termiņos nepārtrauktas katlumāju darbības nodrošināšanai un tā rezultātā kādas no Līguma 1.1.punktā minēto katlumāju darbība ir pārtraukta kurināmā iztrūkuma dēļ, tad:
      1. Pircējs ir tiesīgs iepirkt šķeldu Objektam no jebkura šķeldas piegādātāja un Pārdevējs sedz Pircējam gan šī šķeldas piegādātāja piegādātās šķeldas izmaksas starpību, gan arī tās piegādes izmaksas, ja Pircējs ir ievērojis sekojošus nosacījumus: pirms šķeldas pirkuma no šķeldas piegādātāja, Pircējs vismaz 3 (trīs) potenciāliem piegādātājiem elektroniski ir pieprasījis šķeldas piegādes cenu piedāvājumus, Pircējs ir izvēlējies no iesniegtajiem Tehniskajai specifikācijai atbilstošajiem piedāvājumiem piedāvājumu ar vislētāko cenu;
      2. Pārdevējs maksā par to Pircējam līgumsodu 0,1% apmērā no Līguma cenas par katru dienu, kurā katlumājas darbība bijusi pārtraukta, bet ne vairāk kā 10% no visu Līguma termiņa periodu kopsummas. Šis līgumsods tiek piemērots arī gadījumos, kad katlumāju darbības dīkstāve saistīta ar katlumāju iekārtu bojājumu, ko izraisījusi Preces kvalitātes neatbilstības, kā arī citos gadījumos, kad katlumāju dīkstāve saistīta ar Pārdevēja saistību neizpildi.
      3. Pārdevējs ir atbildīgs par Preces savlaicīgu un Līguma un tehniskās specifikācijas noteikumiem atbilstošu Preces piegādi, kā arī par piegādātās Preces atbilstību Pircēja prasībām un Latvijas Republikā spēkā esošo normatīvo aktu prasībām.
   3. Ja Pārdevējs nepilda Līgumu vai atsakās no tā izpildes un kādas no Līguma 1.1.punktā minētajām katlu mājām darbība tiek pārtraukta Pārdevēja vainas dēļ, Pārdevējs pēc Pircēja pieprasījuma maksā Pircējam līgumsodu par Līguma neizpildi vai nepienācīgu izpildi 10 % (desmit procenti) apmērā no visas Līguma summas bez PVN.
   4. Pircējs pēc Pārdevēja pieprasījuma maksā Pārdevējam līgumsodu 0,1 % (nulle komats viens procents) apmērā no Līguma summas bez PVN par katru rēķina apmaksas nokavēto dienu, bet ne vairāk kā 10 % (desmit procenti) no Līguma kopējās summas bez PVN.
   5. Pārdevējs pēc Pircēja pieprasījuma maksā Pircējam līgumsodu 0,1 % (nulle komats viens procents) apmērā no Līguma summas bez PVN par katru piegādes kavējuma dienu, bet ne vairāk kā 10 % (desmit procenti) no Līguma kopējās summas bez PVN.
   6. Līgumsodu Puses maksā, pēc Puses pieprasījuma saņemšanas, attiecīgo summu ieskaitot otras Puses norēķinu kontā, kas norādīts Līgumā.
   7. Līgumsoda samaksa neatbrīvo Puses no pārējo Līgumā noteikto saistību pienācīgas izpildes.
   8. Zaudējumu atlīdzināšana neatbrīvo Puses no Līgumā noteikto saistību izpildes.
   9. Līgumsoda samaksa netiek ieskaitīta zaudējumu summas aprēķinā.
   10. Pārdevējam nav tiesību pieprasīt Līguma izpildē negūto peļņu, prasot atbildību par saistību neizpildes rezultātā nodarītiem zaudējumiem.
8. **Pušu pilnvarotās personas**
   1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
      1. Pircēja pilnvarotā persona: Juris Piebalgs (tālr.: 26514663: e-pasts:juris.piebalgs@jurmalassiltums.lv), Raimonds Gulbis (tālr.:29109952 e-pasts: raimonds.gulbis@jurmalassiltums.lv) .

7.1.2. Pārdevēja pilnvarotā persona: xxxx (tālr.: xxxx, e-pasts: [xxx](mailto:eduards.kuba@rgrupa.lv) ).

* 1. Pilnvarotajām personām ir šādas tiesības:
     1. parakstīt preču pavadzīmi- rēķinu,
     2. pieteikt un saskaņot Preces piegādes laiku, vienā pasūtījuma reizē piegādājamo Preces apjomu,
     3. pieteikt pretenzijas par Līguma saistību pienācīgu neizpildi,
     4. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci,
     5. risināt citus organizatoriskus jautājumus, kas saistīti ar Līguma izpildi.
  2. Pilnvarotajām personām nav tiesību veikt labojumus vai izdarīt grozījumus šajā Līgumā vai tā pielikumos.

7.4. Pilnvarotās personas, veicot savstarpējo saraksti, izmanto šajā Līguma punktā minētos rekvizītus (faksu, e-pastu).

1. **Nepārvarama vara**
   1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
   2. Puse, kas iekļuvusi nepārvaramas varas apstākļos, nekavējoties informē par to otru Pusi rakstiski trīs darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
   3. Ja minēto apstākļu dēļ Līgums nedarbojas ilgāk par trīs mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma laušanas rezultātā.
2. **Citi noteikumi**
   1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, fakss, e-pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minēto Pušu pārstāvjiem un to rekvizītiem.
   3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Puse brīdina otru Pusi par šādu apstākļu iestāšanos vienu mēnesi iepriekš.
   4. Strīdus, kas rodas šī Līguma izpildes gaitā vai sakarā ar šo Līgumu, Puses risina savstarpēju pārrunu ceļā un/vai tiesā saskaņā ar LR spēkā esošo normatīvo aktu prasībām.
   5. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamu sastāvdaļu.
   6. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.
   7. Līgums sagatavots latviešu valodā, parakstīts divos eksemplāros uz 4 lapām ar pielikumiem:

Pielikums Nr.1 – Tehniskā specifikācija Nometņu ielas 21A un Slokas ielas 47A, Jūrmala katlumājām uz 1 lapas;

Pielikums Nr.2 – SIA “Jūrmalas siltums” nolikums Darba drošības, vides aizsardzības un darba ētikas prasības uzņēmējiem darbam SIA “Jūrmalas siltums” objektos uz 6 lapām, katrai Pusei pa vienam eksemplāram. Visiem Līguma eksemplāriem ir vienāds juridisks spēks.

Pielikums Nr.3 – xxxxx apliecinājums ka biomasas izcelsmes valsts ir Latvija.

1. **Pušu rekvizīti**

PIRCĒJS: PĀRDEVĒJS:

|  |  |
| --- | --- |
| **Sabiedrība ar ierobežotu atbildību**  **„Jūrmalas siltums “**  reģ. Nr.42803008058  Jur. adrese: Slokas iela 47A, Jūrmala  Jūrmala, LV-2015  Biroja adrese: Slokas iela 47A  Jūrmala, LV-2015  e-pasts: [info@jurmalassiltums.lv](mailto:info@jurmalassiltums.lv)  Banka: „Swedbank” AS  Kods: HABALV22  Konts: LV90HABA0551001087416  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdis Vītoliņš  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Raitis Arnts | **Sabiedrība ar ierobežotu atbildību**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.1**

**2021.gada xxx Līgumam Nr. xxx**

|  |  |
| --- | --- |
| Šķeldas parametri | Daudzums masā |
| Izmēri (P), P100   * pamata frakcijas   16≤P≤100 mm | ≥75% |
| * smalkās frakcijas   P<3,15 mm | ≤4% |
| * rupjās frakcijas   200<P<350 mm | ≤6% |
| Pelni, A3.0 | ≤ 1,5 % |
| Mitruma saturs, M55 | 38-52% |
| Sastāvs | Šķeldā nedrīkst būt svešķermeņi (ledus, akmeņi, grunts, smilts, metāla priekšmeti u.c.), kas var izraisīt kurināmā padeves mehānismu un citu mehānismu vai iekārtu apstāšanos un bojājumus. Nav pieļaujama šķeldas piegāde ar ķīmiskas piedevas saturošiem kokapstrādes atkritumiem (finiera, skaidu plašu u.c. atkritumi) un zaļo biomasu (skujas, lapas,zari u.c.). Vienā autokravā piegādātai šķeldai jābūt vienmērīgi sajauktai. |
| Izcelsme | ES |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_  (Valdis Vītoliņš)  \_\_\_\_\_\_\_\_\_\_\_\_\_\_\_\_\_\_  (Raitis Arnts) | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

***Pielikums Nr.2***

***2021.gada xxx Līgumam Nr.*** **.xxxxx**

**PIEŅEMTS:**

2018.gada 12.decembra

SIA “Jūrmalas siltums” valdes sēdē

valdes lēmums Nr.1235,

protokols Nr.356

**SIA “Jūrmalas siltums” nolikums**

**Darba drošības, vides aizsardzības un darba ētikas prasības uzņēmējiem darbam SIA “Jūrmalas siltums” objektos**

**[ I ]Vispārīgie noteikumi**

* 1. Definīcijas:
* "Pasūtītājs" ir SIA “Jūrmalas siltums”, kas pērk pakalpojumu/piegādi vai nolīgtais galvenais uzņēmējs, kas pārstāv Pasūtītāju.
* "Uzņēmējs" ir sabiedrība, kas sniedz pakalpojumu vai nodrošina piegādi.
  1. Uzņēmējs un visi tā apakšuzņēmēji ievēro visas normatīvajos aktos un noteikumos paredzētās prasības attiecībā uz darba un vides aizsardzību, strādājot Pasūtītāja objektā.
  2. Papildus Uzņēmējs un visi tā apakšuzņēmēji ievēro Pasūtītāja darba un vides aizsardzības prasības un noteikumus, kuri ir paredzēti šajā un papildu dokumentos.
  3. Uzņēmējs sniedz visu informāciju, kuru Pasūtītājs pieprasa attiecībā uz vides, veselības un darba aizsardzības prasību ievērošanu un izpildi, kā arī veic auditus, lai nodrošinātu šo prasību ievērošanu. Arī Pasūtītājam ir tiesības veikt šādus auditus.
  4. Uzņēmēja un tā apakšuzņēmēju pienākumi ievērot šeit minētās prasības ir iekļauti iepirkuma cenā.

**[II] Uzņēmējiem izvirzītās ar ilgtspēju saistītās pamatprasības**

2.1. Pasūtītāja Uzņēmēju darbībai ir jāatbilst visiem Latvijas Republikā spēkā esošajiem normatīvajiem aktiem. Papildus tam Uzņēmējiem, kuri sniedz pakalpojumus Pasūtītājam, ir jārīkojas saskaņā ar augstiem biznesa ētikas standartiem.

2.2. Uzņēmēji garantē neizpaust konfidenciālu informāciju par Pasūtītāja sadarbības partneriem un klientiem, apņemas sniegt precīzu un atbilstošu finanšu un cita veida informāciju par Pasūtītāja saimniecisko darbību, kā arī izmantot godīgas un ētikas normām atbilstošas metodes.

2.3. Pasūtītāja Uzņēmējiem, tostarp to apakšuzņēmējiem, un citiem izpildītājiem, kas darbojas Uzņēmēja vārdā, ikvienā biznesa saskarsmē ir jāievēro visaugstākie godīguma standarti. Ir aizliegta jebkāda veida izspiešana, kukuļošana un korupcija, tostarp kukuļu došana vai pieņemšana no darbiniekiem vai citiem uzņēmumiem. Uzņēmējam ir jāīsteno tāda politika un procedūras, kas ir paredzētas, lai novērstu kukuļošanu un korupciju, un kas ir saistošas gan pašam Uzņēmējam, gan tā apakšuzņēmējiem.

2.4. Pasūtītāja Uzņēmēji nedrīkst izmantot piespiedu darbu, un darbiniekiem jābūt tiesībām izbeigt darba tiesiskās attiecības Latvijas Republikā spēkā esošajiem normatīvajos aktos noteiktajā kārtībā un saskaņā ar darba līguma nosacījumiem. Darba devējs no darbiniekiem nedrīkst prasīt ķīlā naudas iemaksu vai personu apliecinošus dokumentus. Uzņēmējam ir jāatzīst darbinieku tiesības slēgt koplīgumu.

2.5. Uzņēmēja darbinieki izprot savus nodarbinātības nosacījumus. Darba samaksai un tās nosacījumiem jābūt godīgiem un saprātīgiem, un minimālā samaksa atbilst valstī noteiktajai vai nozares standartiem, atkarībā no tā, kura ir augstāka. Darba stundu skaitam ir jāatbilst Latvijas Republikā spēkā esošajos normatīvajos aktos noteiktajam. Darbiniekiem 7 darba dienu nedēļas laikā ir jānodrošina vismaz viena brīvdiena.

2.6. Uzņēmēji nekādos apstākļos nedrīkst nodarbināt bērnus, kas nav sasnieguši minimālo Latvijas Republikā spēkā esošajos normatīvajos aktos noteikto nodarbinātības vecumu. Bērni, kas ir sasnieguši minimālo nodarbinātības vecumu, nedrīkst tikt nodarbināti bīstamos darba apstākļos vai darbos, kas varētu kaitēt bērna personīgajai izaugsmei. Ja Uzņēmēji nodarbina jauniešus, kuri ir sasnieguši minimālo nodarbinātības vecumu, bet ir jaunāki par astoņpadsmit gadiem, uzņēmēji nedrīkst apdraudēt viņu veselību, drošību vai tikumību.

2.7. Uzņēmējiem ir jānodrošina saviem darbiniekiem droša un veselībai nekaitīga darba vide, kas atbilst spēkā esošajiem normatīvajiem aktiem.

**[III] Līgumattiecības**

3.1. Pasūtītājs slēdz līgumu tikai ar Uzņēmēju un, tātad, darbiniekiem (turpmāk – „Darbinieki”), kurus nodarbina Uzņēmējs vai tā apakšuzņēmēji, nav nekādu darba tiesisko attiecību ar Pasūtītāju. Attiecībā uz darbiniekiem Uzņēmējs atbild par visām saistībām, kuras darba devējam ir jāuzņemas saskaņā ar normatīvajiem aktiem, noteikumiem un līgumiem.

3.2. Uzņēmējs un tā apakšuzņēmēji apņemas ievērot savu darbinieku arodbiedrības vietējos kolektīvos darba līgumus un nodrošināt, ka darbinieki ievēro ar tiem noslēgtos līgumus. Situācijās, kurās biedrošanās brīvība un darba koplīgumi ir ierobežoti saskaņā ar normatīvajiem aktiem, jānodrošina citāda nodarbinātības noteikumu un nosacījumu saskaņošana un ievērošana.

3.3. Uzņēmējs atbild par savu un apakšuzņēmēju darba tiesisko attiecību ar darbiniekiem noteikumu un nosacījumu izskaidrošanu, ja Pasūtītājs to pieprasa. Ja pastāv šaubas par to, vai Uzņēmējs pilda darba koplīgumā vai normatīvajos aktos paredzētās prasības, Pasūtītājam ir tiesības pieprasīt skaidrojumus un pierādījumus.

3.4. Vispārējā darba koplīgumā paredzētās prasības attiecībā uz ārvalstu darbiniekiem piemēro saistībā ar darbalaiku, minimālo darba samaksu, veselību un darba aizsardzību. Uzņēmējs kontrolē, vai tā apakšuzņēmēji ievēro šīs prasības. Ja Uzņēmējs vai tā apakšuzņēmēji Pasūtītāja objektā nodarbina ārvalstu darbiniekus, tad pēc Pasūtītāja pieprasījuma tam ir pienākums sniegt skaidrojumus par personas tiesībām uz darbu/darba atļauju.

3.5. Ja Uzņēmējs vai tā apakšuzņēmēji neievēro Latvijas Republikā spēkā esošos normatīvos aktus vai spēkā esošo darba koplīgumu, Pasūtītājam ir tiesības apturēt darbus un pārskatīt līguma turpmāko izpildi, savukārt Uzņēmējam nav nekādu tiesību uz kompensāciju vai pretenzijām par izpildīto darbu.

3.6. Uzņēmējam un tā apakšuzņēmējiem ir pienākums ievērot arodveselības prasības, organizējot saviem darbiniekiem atbilstošas veselības pārbaudes un apdrošinot darbiniekus pret negadījumiem. Uzņēmumiem ir jāizstrādā arī noteikumi par alkoholisko dzērienu vai narkotisko vielu lietošanas novēršanu.

**[IV] Apakšuzņēmēji**

4.1. Uzņēmējs veic nepieciešamo kontroli un uzņemas atbildību par tā apakšuzņēmēju darbu, normatīvo aktu, noteikumu un Pasūtītāja prasību ievērošanu.

4.2. Uzņēmēja piesaistītajiem apakšuzņēmējiem ir pienākums nodrošināt tādas darba aizsardzības kultūras un prakses ievērošanu, kura veicina šajā vai papildu dokumentos izklāstīto prasību izpildi. Šā noteikuma izpildes nolūkā Uzņēmēja piesaistītos apakšuzņēmējus vispirms apstiprina Pasūtītājs.

**[V] Darbinieku kompetence un kvalifikācija**

5.1. Uzņēmējs piesaista tikai tādus darbiniekus un apakšuzņēmējus, kuriem ir normatīvo aktu prasībām, veicamā darba uzdevumiem un Pasūtītāja prasībām atbilstoša kvalifikācija, prasmes un pieredze.

5.2. Uzņēmējs iesniedz apstiprināšanai darbu izpildes organizācijas plānu un galveno darbinieku sarakstu, ieskaitot darbinieku kvalifikāciju un prasmes apliecinošos dokumentus.

5.3. Visiem darbiniekiem izsniedz darba devēja identifikācijas kartes, kurās iekļautās ziņas atbilst vietējos normatīvajos aktos paredzētajām informācijas prasībām un Pasūtītāja praksei.

5.4. Turpmāk minēti darbu veidi, kuru veikšanai ir nepieciešama īpaša kvalifikācija, tostarp arī prasmju apliecība. Uzņēmējam ir pienākums ņemt to vērā pirms darbu izpildes uzticēšanas apakšuzņēmējiem.

* Torņa celtnis / pārvietojamais celtnis / dakšveida iekrāvējs / cilvēku pacēlājs.
* Elektrotehniskie darbi.
* Ugunsbīstami darbi.
* Darbi ceļu tuvumā.
* Spridzināšanas darbi.
* Darbi ar azbestu saturošiem materiāliem.

5.5. Uzņēmējs nodrošina, ka darbiniekiem ir pietiekamas valodas zināšanas, lai sazinātos ar Uzņēmēja un tā apakšuzņēmēju organizācijām un Pasūtītāju. Ja tas nav iespējams, Uzņēmējs nodrošina tulka klātbūtni darbu izpildes vietā uz visu darbu izpildes laiku.

5.6. Uzņēmējs nodrošina pietiekamu darbinieku skaitu ar pirmās palīdzības sniegšanas iemaņām.

5.7. Uzņēmējs nodrošina, ka darbiniekiem nav nekādu fiziskās vai garīgās veselības traucējumu vai saslimšanu, kuras var apdraudēt to darbspēju un darba aizsardzības prasību ievērošanu. Darbiniekiem veic veselības pārbaudes saskaņā ar Latvijas Republikā spēkā esošajos normatīvajos aktos noteikto regulējumu.

**[VI] Norādījumi un ievadmācības**

6.1. Uzņēmējs atbild par vispārējo darba un vides aizsardzības norādījumu sniegšanu Pasūtītājam darbu izpildes objektā. Uzņēmējam ir pienākums ievērot šos norādījumus.

6.2. Uzņēmējs organizē visiem darbiniekiem ievadmācības par kārtību, kāda ir jāievēro darbu izpildes objektā. Pasūtītājs neizmaksā nekādu atsevišķu kompensāciju par laiku, kurā darbinieki apmeklē ievadmācības. Dalība ievadmācībās ir priekšnosacījums, lai darbinieks varētu uzsākt darbu objektā. Uzņēmēja darbinieks apliecina dalību ievadmācībās ar savu parakstu.

6.3. Uzņēmējs organizē saviem darbiniekiem mācības par darbu un uzdevumu izpildes kārtību un visiem piemērojamajiem vides, veselības un darba aizsardzības noteikumiem. Uzņēmējs nodrošina, ka arī tā apakšuzņēmēji ievēro šos noteikumus.

**[VII] Darba aizsardzības prasības objektā**

7.1. Uzņēmējs atbild par sava darba plānošanu, risku vadību un citiem organizatoriskajiem pasākumiem. Uzņēmēja pienākumi:

* norīkot objektā par darba un vides aizsardzības prasību ievērošanu atbildīgo personu;
* nodrošināt darbinieku iepazīstināšanu ar darba noteikumiem, kā arī nodrošināt darbinieku darbspēju;
* nodrošināt risku un piesardzības pasākumu pienācīgu paziņošanu darbiniekiem pirms darbu uzsākšanas;
* nodrošināt Uzņēmēja mašīnu, iekārtu un darbarīku stāvokļa kontroli, pārbaudi un apstiprināšanu;
* nodrošināt un kontrolēt atbilstošu individuālās aizsardzības līdzekļu pieejamību darbiniekiem.
* sniegt attiecīgus darba aizsardzības norādījumus saviem un apakšuzņēmēju darbiniekiem;
* nodrošināt darbu veikšanu objektā saskaņā ar līguma/pasūtījuma noteikumiem, darbu izpildes vietā spēkā esošajiem noteikumiem un norādījumiem;
* darbu izpildes vietas norobežošanai, darbinieku un sabiedrības aizsardzībai izmanto brīdinājuma zīmes, žogus un pārsegus. Atveres, bedres vai izrakumus nosedz vai nodrošina cita veida aizsardzību pret iebrukšanu.

7.2. Sastatnes uzstāda, izvieto un uztur atbilstoši noteiktajām prasībām. Visas sastatnes pirms to izmantošanas pārbauda. Tās pārbauda regulāri un tostarp arī pēc katras pārkārtošanas. Pārbaudi veic kvalificēts personāls. Sastatnēm noformē sastatņu drošuma pasi.

7.3. Darbiniekiem ir tiesības ienākt tikai tajās zonās un darbu izpildes objektos, kuros tiem ir jāveic tiem uzticētie darbi. Avārijas situācijās ir jārīkojas saskaņā ar objektā paredzētajiem noteikumiem vai atbilstoši noteikumiem, kuri ir atsevišķi saskaņoti ar Pasūtītāju.

7.4. Darbinieki nedrīkst veikt tiem uzticētos darbus alkoholisko dzērienu, narkotisko vai citu apreibinošu vielu iespaidā. Uzņēmējs brīdina darbiniekus par šādas rīcības nepieļaujamību. Uzņēmējs arī brīdina savus darbiniekus, ka Pasūtītājs objektā var veikt pārbaudes, izmantojot alkometru.

**[VIII] Individuālie aizsardzības līdzekļi**

8.1. Visiem Uzņēmēja un tā apakšuzņēmēju darbiniekiem būvlaukumos un ražošanas zonās ir pienākums nodrošināt individuālos aizsardzības līdzekļus atbilstoši Latvijas Republikā spēkā esošajiem normatīvajiem aktiem.

8.2. Vadot automobiļus un tehniku, mobilos tālruņus drīkst izmantot tikai tad, ja tiek lietota brīvroku ierīce. Mobilo tālruņu izmantošana citādi kā vien tālruņa zvaniem ir aizliegta.

8.3. Uzņēmējs vienmēr ievēro Latvijas Republikā spēkā esošajos normatīvajos aktos noteiktās darba un vides aizsardzības prasības attiecībā uz individuālajiem aizsardzības līdzekļiem. Ja ir radusies nepieciešamība neizmantot kādu no noteiktajiem individuālās aizsardzības līdzekļiem, tad tas ir jāpamato ar rakstiski dokumentētu darba vides risku novērtējumu, ko apstiprinājis Pasūtītājs.

**[IX] Darba atļauja, paaugstināta riska darbi**

9.1. Uzņēmējam ir pienākums saņemt līgumā noteikto darba atļauju savu vai apakšuzņēmēja darbu izpildei (ja attiecināms).

9.2. Noteikti darbi ir saistīti ar paaugstinātu risku. Šiem darbiem vienmēr ir nepieciešama rakstveida darba atļauja un tiem jāveic riska novērtējums, tāpat arī tos drīkst veikt tikai atbilstoši apmācītas personas:

* darbi ar augstsprieguma aprīkojumu (> 1 kV).
* darbi slēgtās telpās.
* darbi, kuru veikšanas laikā pastāv nokrišanas risks.
* darbi, kuru laikā pastāv noslīkšanas vai nosmakšanas risks.
* ugunsbīstami darbi.
* smagu kravu vai cilvēku celšanas darbi.
* darbi radioaktīvā starojuma ietekmes zonās.
* darba ar bīstamām ķimikālijām.
* darbs ar azbestu saturošiem materiāliem.

9.3. Bīstamiem celšanas darbiem izstrādā atsevišķu rakstveida darba aizsardzības plānu, ko saskaņo ar Pasūtītāju.

9.4. Pirms darbu uzsākšanas pārbauda darba atļaujas esamību un darbu drošas izpildes iespējamību (izolācija, elektrotehniski drošs attālums utt.).

**[X]****Ugunsbīstamie darbi**

10.1. Darbam ir atļauts izmantot tikai tādu leņķa slīpmašīnu, kas ir aprīkota ar drošības ierīcēm, tostarp papildu rokturiem, drošības aizsargu, pret atsitiena drošības sistēmu, aizsardzības slēdzi un atkārtotas iedarbošanās aizsardzību (prasība attiecas uz visiem jauniem instrumentiem, kas ir pirkti pēc 01.01.2017.)

10.2. Slēgta tipa aizsargbrilles – minimālā acu aizsardzības prasība, strādājot ar leņķa slīpmašīnu vai jebkuru citu instrumentu, kas rada dzirksteles slīpēšanas, zāģēšanas, skaldīšanas vai urbšanas laikā.

10.3. Sejas vairogs/maska jālieto tikai kopā ar aizsargbrillēm ar sānu aizsardzību.

10.4. Ar aizsardzību pret iegriezumiem izturīgi cimdi jālieto vienmēr, izmantojot leņķa slīpmašīnas, nažus vai citus asus instrumentus.

**[XI] Uzņēmēja darbarīki, mašīnas un aprīkojums**

11.1. Darbarīki, mašīnas un aprīkojums, ko Uzņēmējs izmanto darbu izpildes vietā, atbilst normatīvajos aktos paredzētajām prasībām, nav bojāti un ir derīgi tiem paredzēto funkciju izpildei, ir pārbaudīti un kalibrēti atbilstoši noteiktajām prasībām. Uzņēmēja mašīnas, aprīkojums un materiāli ir marķēti, lai būtu iespējams skaidri un vienkārši noteikt to īpašnieku un to, vai tie ir pārbaudīti. Uzņēmējs veic sava aprīkojuma un darbarīku uzskaiti. Pasūtītājam ir tiesības pārbaudīt darbarīkus, mašīnas un aprīkojumu.

11.2.Visu celšanas aprīkojumu vai aprīkojumu, kas paredzēts karājošos kravu horizontālai pārvietošanai, ko izmanto Uzņēmējs, pirms pirmās izmantošanas reizes objektā pārbauda un apstiprina persona vai puse, kura ir pilnvarota veikt šādas pārbaudes un apstiprināšanu.

**[XII] Vides aizsardzība un uzkopšana**

12.1. Uzņēmējs atbild par radīto atkritumu savākšanu un šķirošanu. Uzņēmējam ir pienākums katru dienu uzkopt darbu izpildes vietu un izvest visus atkritumus. Visi ugunsgrēka risku radošie ugunsnedrošie un nevajadzīgie materiāli ir nekavējoties jāizved.

12.2. Nepieciešamības gadījumā, lai nodrošinātu atbilstošu uzkopšanu, Pasūtītājam ir tiesības pieprasīt veikt papildu pasākumus, piemēram, noteikt atsevišķas uzkopšanas darbu veikšanas dienas. Uzņēmējs piedalās šādos pasākumos par saviem līdzekļiem.

12.3. Uzņēmējs veic nepieciešamos pasākumus, lai nepieļautu negadījumus un darbu izpildes vietā glabājamo eļļu, degvielu un ķimikāliju noplūdes.

12.4. Uzņēmējam ir visas ķimikāliju lietošanai nepieciešamās atļaujas, tostarp transportēšanas un darba ar sprāgstvielām atļaujas.

**[XIII] Uzņēmēja atskaites, negadījumu izskatīšana**

13.1. Uzņēmējs paziņo Pasūtītāja pārstāvim:

* darbinieku sarakstu un to kvalifikāciju (pēc Pasūtītāja pieprasījuma);
* katrā dienā nodarbināto darbinieku skaitu (pēc Pasūtītāja pieprasījuma);
* katrā mēnesī nostrādāto stundu skaitu (pēc Pasūtītāja pieprasījuma).
* visus negadījumus, tostarp darba traumas, ugunsgrēkus un pēkšņas noplūdes (nekavējoties), kā arī visas iespējamās ārkārtas situācijas Pasūtītāja objektā, cik vien ātri iespējams, taču ne vēlāk kā 24 stundu laikā;
* darbu izpildes laikā konstatētos riskus un iespējamos uzlabojumus.
* Minētais attiecas arī uz Uzņēmēja apakšuzņēmējiem.

13.2. Visus negadījumus un iespējamās avārijas situācijas izmeklē. Negadījumu un iespējamo avārijas situāciju izmeklēšanas rezultātus paziņo Pasūtītāja pārstāvim. Izmeklēšanu var veikt arī sadarbībā ar Pasūtītāju. Uzņēmējam ir pienākums veikt atbilstošus novēršanas pasākumus un paziņot Pasūtītājam par to izpildes pabeigšanu.

13.3. Uzņēmējs izstrādā noteikumus, saskaņā ar kuriem pēc negadījuma iestāšanās darbiniekiem piedāvā pārskatītus nosacījumus. Šos noteikumus saskaņo darba devējs, darbinieki un medicīniskais personāls.

**[XIV] Uzņēmēja pienākums veikt kontroli**

Uzņēmējs kontrolē, lai Uzņēmējs pats un tā apakšuzņēmēji (tostarp pieaicinātais darbaspēks) ievērotu normatīvajos aktos paredzētās un Pasūtītāja noteiktās prasības, kā arī darba līgumos un darba koplīgumos paredzētos darba tiesisko attiecību noteikumus.

**[XV] Uzņēmēja pienākumu izpildes kontrole, dicsciplināratbildība**

15.1. Uzņēmēja pienākumu izpildi kontrolē gan darba izpildes laikā, gan arī pēc tā beigām. Darbu izpildes kvalitāti novērtē un šādu novērtējumu arī ņem vērā, slēdzot turpmākos līgumos. Ja izpildītie darbi neatbilst noteiktajām prasībām, pirms vienošanās par nākamo pasūtījumu saskaņo šādu neatbilstību novēršanas kārtību.

15.2. Ikviena pienākums ir apturēt objektā bīstamu darbu veikšanu.

15.3. Papildus līgumā noteiktajām sekām gadījumā, ja Uzņēmējs pārkāpj noteiktas darba un vides aizsardzības prasības, Pasūtītājam ir tiesības piemērot brīdinājumu vai apturēt darbus, informēt darbu vadītāju, un nekavējoties pieprasīt visām personām pamest objektu, ja konkrētā persona pārkāpj darba aizsardzības prasības vai norādījumus vai kā citādi apdraud savu vai citu personu drošību. Ja darba aizsardzības prasību pārkāpums ir noticis atkārtoti vai ir ļoti smags, piekļuvi objektam liedz pilnībā.

15.4. Šaubu gadījumā Pasūtītājam vienmēr ir tiesības pārbaudīt, vai kāda persona nav alkohola reibumā. Ja alkometra rādījums ir lielāks par 0,1 promili, par to informē šīs personas darba devēju un ierobežo šīs personas darba laiku vai pilnībā izbeidz darba tiesiskās attiecības. Atteikšanos no pārbaudes ar alkometru uzskata par pārkāpumu, kas ir līdzvērtīgs iepriekš minētās alkohola koncentrācijas pārsniegšanai. Ja attiecībā uz personu pastāv aizdomas par narkotisko vielu vai citu apreibinošu vielu lietošanu, to paziņo Uzņēmējam un šādai personai liedz iespēju turpināt darbu līdz izmeklēšanas beigām.

***Pielikums Nr.3***

***2021.gada xxx Līgumam Nr.*** **.xxx**

**Jūrmalas siltums SIA**

[info@jurmalassiltums.lv](mailto:info@jurmalassiltums.lv)

Iveta.civcisa@jurmalassiltums.lv

*Par biomasas izcelsim*

Apliecinām, ka SIA Jūrmalas siltums izsludinātajā cenu aptaujā “Cenu aptauja par šķeldas piegādi maija, jūnija, jūlija, augusta, septembra, oktobra, novembra, decembra, janvāra, februāra, marta, aprīļa mēnešiem” xxxx piedāvātā koksnes šķeldas izcelsmes valsts būs Latvija.

Ar cieņu,

SIA xxx valdes loceklis xxx

xxxx